b'\n_START_ARTICLE_\nGeneral Motors Motorama\n_START_PARAGRAPH_\nGeneral Motors Motorama \xe2\x80\x93 automobili\xc5\xb3 paroda, 1949\xe2\x80\x931961 m. organizuota bendrov\xc4\x97s \xe2\x80\x9eGeneral Motors\xe2\x80\x9c. Parodos tikslas buvo su\xc5\xbeadinti lankytoj\xc5\xb3 apetit\xc4\x85 ir pakelti automobili\xc5\xb3 pardavimus, pristatant \xc4\xafvairius, iki tol nematytus automobili\xc5\xb3 koncepcinius ir halo modelius._NEWLINE_Id\xc4\x97ja \xe2\x80\x93 surengti parod\xc4\x85 \xe2\x80\x93 1931 m. kilo tuometiniam \xe2\x80\x9eGM\xe2\x80\x9c generaliniui direktoriui Alfred P. Sloan. Parodos gyvavimo laikotarpiu joje apsilank\xc4\x97 apie 10,5 mln. lankytoj\xc5\xb3.\n_START_SECTION_\nIstorija\n_START_PARAGRAPH_\nPo Antrojo pasaulinio karo, 1949 m. sausio m\xc4\x97n., paroda pirm\xc4\x85 kart\xc4\x85 buvo surengta Waldorf Astoria vie\xc5\xa1butyje, Niujorke. Tuomet ji vadinosi Transportation Unlimited Autorama. J\xc4\x85 aplank\xc4\x97 beveik 600 000 \xc5\xbemoni\xc5\xb3. Buvo pristatyti septyni Cadillac automobiliai, kaip kad Series 61 kup\xc4\x97 ir Series 62 sedano modeliai._NEWLINE_1950-\xc5\xb3j\xc5\xb3 parodos metu buvo pristatytas Cadillac Debutante kobrioletas, nuda\xc5\xbeytas leopardo odos spalvomis. 1952 m. Cadillac at\xc5\xa1vent\xc4\x97 50-asias gamybos metines, ta proga buvo pristatytas Cadillac Eldorado kobrioletas._NEWLINE_Apie 1953 m. parodai i\xc5\xa1plitus po vis\xc4\x85 \xc5\xa1al\xc4\xaf, ji tapo \xc5\xbeinoma kaip \xe2\x80\x9eMotorama\xe2\x80\x9c. Viso tais metais parod\xc4\x85 aplank\xc4\x97 per 1,4 mln. lankytoj\xc5\xb3, atidarymo dien\xc4\x85 Niujorke \xe2\x80\x93 apie 45 000. Buvo pristatyti Buick Wildcat, Pontiac La Parisienne, Oldsmobile Starfire, Chevrolet Corvette, Cadillac Orleans ir Le Mans koncepciniai automobiliai. 1954 m. parod\xc4\x85 aplank\xc4\x97 apie 1,9 mln. lankytoj\xc5\xb3, buvo pristatyti \xc5\xa1ie modeliai: Oldsmobile F88 ir Cutlass, Buick Wildcat II, Chevrolet Nomad universalas, General Motors Firebird XP-21 ir Pontiac Bonneville Special, Cadillac El Camino, Cadillac La Espada ir Cadillac Park Avenue. Visi buvo pagaminti i\xc5\xa1 stiklaplastiko._NEWLINE_1956 m. apsilank\xc4\x97 per 2,2 mln. lankytoj\xc5\xb3, tarp pristatyt\xc5\xb3 automobili\xc5\xb3 buvo Buick Centurion.'